CELEX: 62017CN0216
Language: fi
Date: 2017-04-24 00:00:00
Title: Asia C-216/17: Ennakkoratkaisupyyntö, jonka Consiglio di Stato (Italia) on esittänyt 24.4.2017 – Autorità Garante della Concorrenza e del Mercato (AGCM) – Antitrust ja Coopservice Soc. coop. arl v. Azienda Socio-Sanitaria Territoriale (ASST) della Valcamonica – Sebino ym.

21.8.2017   
            
            
               FI
            
            
               Euroopan unionin virallinen lehti
            
            
               C 277/23
            
         Ennakkoratkaisupyyntö, jonka Consiglio di Stato (Italia) on esittänyt 24.4.2017 – Autorità Garante della Concorrenza e del Mercato (AGCM) – Antitrust ja Coopservice Soc. coop. arl v. Azienda Socio-Sanitaria Territoriale (ASST) della Valcamonica – Sebino ym.
   (Asia C-216/17)
   (2017/C 277/33)
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Consiglio di Stato
   
      Pääasian asianosaiset
   
   
      Valittajat: Autorità Garante della Concorrenza e del Mercato (AGCM) – Antitrust ja Coopservice Soc. coop. arl
   
      Vastapuolet: Azienda Socio-Sanitaria Territoriale (ASST) della Valcamonica – Sebino, Azienda Socio-Sanitaria Territoriale del Garda (ASST) ja Azienda Socio-Sanitaria Territoriale (ASST) della Valcamonica – Sebino
   
      Ennakkoratkaisukysymykset
   
   
               1)
            
            
               Voidaanko direktiivin 2004/18/EU (1) [1] artiklan 5 kohtaa ja 32 artiklaa sekä direktiivin 2014/24/EU (2) 33 artiklaa tulkita siten, että niissä sallitaan sellaisen puitejärjestelyn tekeminen, jossa
               hankintaviranomainen toimii omaan lukuunsa ja sellaisten muiden erikseen mainittujen hankintaviranomaisten lukuun, jotka eivät kuitenkaan osallistu suoraan kyseisen puitejärjestelyn allekirjoittamiseen;
               ei ole määritetty niiden suoritusten määrää, joita hankintaviranomaiset, jotka eivät ole allekirjoittajina, voivat tilata, kun ne tekevät kyseisen puitejärjestelyn mukaisia myöhempiä sopimuksia?
            
         
               2)
            
            
               Mikäli ensimmäiseen kysymykseen vastataan kieltävästi,
               voidaanko direktiivin 2004/18/EU [1] artiklan 5 kohtaa ja 32 artiklaa sekä direktiivin 2014/24/EU 33 artiklaa tulkita siten, että niissä sallitaan sellaisen puitejärjestelyn tekeminen, jossa
               hankintaviranomainen toimii omaan lukuunsa ja sellaisten muiden erikseen mainittujen hankintaviranomaisten lukuun, jotka eivät kuitenkaan osallistu suoraan kyseisen puitejärjestelyn allekirjoittamiseen;
               niiden suoritusten määrä, joita hankintaviranomaiset, jotka eivät ole allekirjoittajina, voivat tilata, kun ne tekevät kyseisen puitejärjestelyn mukaisia myöhempiä sopimuksia, määritetään viittaamalla niiden tavanomaisiin tarpeisiin?
            
         
      (1)  Julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annettu Euroopan parlamentin ja neuvoston direktiivi 2004/18/EY (EUVL 2004, L 134, s. 114).
   
      (2)  Julkisista hankinnoista ja direktiivin 2004/18/EY kumoamisesta 26.2.2014 annettu Euroopan parlamentin ja neuvoston direktiivi 2014/24/EU (EUVL 2014, L 94, s. 65).